Diari Oficial de la Generalitat Valenciana


Sumari del DOGV 7808, del 17-06-2016 (2016/4003)

RESOLUCIÓ de 24 de maig de 2016, de la Direcció General de Tecnologies de la Informació i les Comunicacions, per la qual s'aproven les guies metodològiques per a l'elaboració dels documents d'anàlisi d'administració electrònica.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7808

Data del DOGV
:   17-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4003


Data del document
:   24-05-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de maig de 2016, de la Direcció General de Tecnologies de la Informació i les Comunicacions, per la qual s'aproven les guies metodològiques per a l'elaboració dels documents d'anàlisi d'administració electrònica. [2016/4003]  
El Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana estableix en l'article 94, que l'aprovació o modificació de tota normativa reguladora dels procediments administratius competència de la Generalitat, requerirà la realització prèvia d'un document d'anàlisi d'administració electrònica per part del departament que la proposa per a la seua remissió a l'organisme directiu amb competències horitzontals en matèria d'administració electrònica de la Generalitat junt amb la proposta de normativa reguladora del procediment per a emissió d'informe preceptiu.  
Amb aquest fi, l'esmentat article estableix, al punt 4, que l'òrgan competent en matèria d'administració electrònica aprovarà per resolució unes guies metodològiques per a l'elaboració dels documents d'anàlisi referits en el paràgraf anterior i les incorporarà a la seu electrònica corporativa, junt amb altres documents explicatius i didàctics sobre requisits, tràmits i contingut del procediment administratiu.  
  
Aquesta direcció general assumeix les competències en matèria d'administració electrònica d'acord amb l'article 32 del Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic.  
  
De conformitat amb això, resolc:  
  
Primer. Aprovació de les guies metodològiques  
S'aproven les guies metodològiques per a l'elaboració dels documents d'anàlisi d'administració electrònica previstos en en el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, i que s'especifiquen en l'annex de la present resolució.  
  
Segon. Publicació de les guies metodològiques i actualització d'aquestes  
En la mesura que, dels successius processos d'emissió d'informes d'aprovació, es derive que ha d'aprofundir-se o matisar-se en les matèries analitzades, pot fer-se necessària la inserció en les guies de nous elements d'anàlisi metodològica o l'ampliació dels apartats de l'annex que s'aprova en aquesta resolució i que es publica en l'extensió d'aquest centre directiu en la seu electrònica.  
L'aprovació tàcita de les guies actualitzades successivament per aquesta direcció general es deduirà de la seua publicació en l'extensió d'aquest centre directiu en la seu corporativa, per a la qual cosa s'expressarà amb claredat la data d'última actualització publicada. La seu electrònica de la Generalitat mostrarà únicament la versió actualitzada.  
  
  
Tercer. Efectes  
La present resolució produirà efecte des de l'endemà de la publicació en el Diari Oficial de la Comunitat Valenciana.  
  
València, 24 de maig de 2016.- El director general de Tecnologies de la Informació i les Comunicacions: Vicente Aguiló Lucía.